Milan Jurčo
1921 - 1989
/stručná charakteristika/

Moderný duchovný pevec Milan Jurčo vo svojich mladších rokoch  patril medzi aktívnych pracovníkov odbočky spolku Modrý kríž v Bratislave, ktorý bol v tomto bdobí riadnym spolkom v rámci Evanjelickej cirkvi a.v. .  V  "ťažkých" rokoch 1949 až 1950 vzhľadom na vzniknutú náročnú situáciu a tlak zo strany socialistického štátu na zánik spolku, bol jedným zo  zástupcov Modrého kríža pri rokovaniach v otázke spojenia sa s Jednotou českobratskou.
V Jednote českobratskej, ...neskoršie Cirkev bratská, bol členom staršovstva, slúžil slovom a určité obdobie viedol mládež.
 Pri stavbe modlitebne Cirkvi bratskej v Bratislave na Cukrovej ulici,  bol členom stavebného odboru, neskoršie viedol  zbor Cirkvi bratskej na Slovensku na Starej Turej,  za svoju činnosť bol zaradený medzi osobnosti mesta Stará Turá.
Svoj život zasvätil službe evanjelia Pána Ježiša Krista a duchovnej tvorbe.
Milan Jurčo,  svojrázny, moderný pevec vydal ešte v roku 1950 zbierku básní pod názvom "Golgota je náš osud". Cyklostilovaná zbierka dávala tušiť, že je tu prelom medzi tradičným ponímaním verša ako prísne viazaného slova podľa zákona metriky, poetiky a moderne pociťovaním slovom účelovým, viazaným na živý obraz - podobenstvo.
Ostatné štyri zbierky sú len pokračovaním na nastúpenej ceste. V nich sa Milan Jurčo stretá v civilnej interpretácii so svetom v sebe i okolo seba.  Pomerne rýchlo za sebou vydal ďaľšie tituly "Cesta na vrch Morija" /1972/,  "Jazyk spieva o Tvojom slove" /1975/,  "Ty si Peter - skala" /1979/,  "Stretnutie s Ježišom Kristom" /1989/.
-spracované podľa knihy:
"Naše korene - Vznik a vývoj prebudeneckého hnutia na Slovensku"
vydané:  Nádej - vydavateľstvo kresťanskej literatúry Bratislava 1994

-  o živote Milana Jurču je možné sa viac dočítať na stránke mesta Stará Turá, na linke:
 http://www.staratura.sk/item/ing-milan-jurco/